als_Latn dik_Latn sag_Latn
Në Madrid përkujtohet 11 vjetori i sulmeve terroriste
Në kryeqytetin e Spanjës në Madrid përkujtohen me një ceremoni viktimat e një nga sulmeve më të mëdha të terrorit në Evropë ku humbën jetën 192 persona dhe u plagosën afërsisht 2 mijë të tjerë në vitin 2004.
Për viktimat e sulmeve terroriste edhe Parlamenti dhe Senati në seancat e sotme të mëngjesit kanë filluar duke mbajtur 1 minutë heshtje. Në meshën e veçantë e cila u mbajt në katedralen Almudena në Madrid për personat që humbën jetën në sulme morën pjesë përfaqësuesit e lartë të bashkisë dhe të qeverisë spanjolle, anëtarë të Shoqatës së Viktimave të Terrorizmit dhe të Shoqatës Humanitare për Viktimat e Terrorizmit.
Ndërsa në ceremoninë e mbajtur në “pyllin e kujtimeve” në parkun Retiro morën pjesë Partisë Socialiste të Punëtorëve, Pedro Sanchez, Kryetari i qeverisë autonome të Madridit Ignacio Gonzlez, Kryetarja e bashkisë së Madridit Ana Botella, ish-kryeministri spanjoll, Jose Luis Rodriguez Zapatero, etj.
11 vjet më parë në Madrid si pasojë e vendosjes së 10 bombave në 4 trena të ndryshëm dhe si pasojë e shpërthimit të tyre në të njëjtën kohë humbën jetën 192 persona dhe afërsisht 1 mijë e 800 të tjerë u plagosën. Pas këtij sulmi pretendohet se kanë qenë organizata të lidhura me Al-Kaiden e cila pretendoi se arsyeja e sulmit ka qenë pjesëmarrja e Spanjës krah SHBA në luftën e Irakut.
als_Latn als_Latn als_Latn als_Latn als_Latn